**RESYME` OG SPØRSMÅL FRA DAGENS TALE, DATERT 06.09.2020,**

**v/pastor Gjermund Igland**

**TEMA: I HAM har vi fremtidshåp**

Teksten er hentet fra;

Efeserne 1.3-14

2.Kor.11.1-3

1.Kor.2.7-8

Ap.gj.19.1-7

Paulus skriver til menigheten i Efesos. Han vektlegger hva de har i HAM og hvilken fantastisk rikdom vi har i Jesus Kristus. Paulus er opptatt av å synliggjøre Kristus og sier at vi er kalt til å forkynne Kristus. En kristendom uten Jesus er uten innhold.

Den kristne tro handler i utgangspunktet om å være i Kristus, i Hans nærhet. Våre liv er skjult i Kristus. Den Hellige Ånd, som er pant på vår arv, har tatt bolig i oss og skal forherlige Jesus. Paulus sier at vi har en velsignet fortid hvor Guds plan hele tiden har vært å sette oss i det himmelske sammen med Ham. Livets mål er å komme til himmelen sammen med Jesus Kristus.

I Hebr. 10 kan vi lese om hvordan Gud sammenfaller alt i Kristus.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.